A 2009-es Európa-bajnokságon egyéniben bronz-, csapatban (Imre, Rédli András, Somfai) aranyérmet nyert. A világbajnokságon 33. volt. Csapatban (Imre, Rédli, Somfai) ezüstérmet szerzett. 2010-ben BEK-győztes lett a Honvéddal. Az Európa-bajnokságon egyéniben ezüst-, csapatban (Imre, Somfai, Pádár Tamás) aranyérmes lett. Ezt követően egy edzésen elszakadt a bokaszalagja. A világbajnokságon egyéniben és csapatban (Imre, Rédli, Somfai) is bronzérmet szerzett. A 2011-es Európa-bajnokságon 11. helyezést ért el. Csapatban (Imre, Rédli, Somfai) ezüstérmes volt. A világbajnokságon a 64 között kiesett. Csapatban (Imre, Somfai, Szényi Péter) második helyen végeztek. 2012-ben a csapat világbajnokságon (Imre, Rédli, Somfai) bronzérmes lett. Az Európa-bajnokságon a selejtezőben kiesett. Csapatban (Imre, Somfai, Szényi) ismét ezüstérmet nyertek. Az olimpiára nem sikerült kijutnia.